# Instruks – Anvendelse af værnemidler.

| **Situation** | Instruks |
| --- | --- |
| **Personalegrupper omfattet af instruksen** | Personale på socialområdet i Randers kommune. |
| **Formål** | At beskytte personalet imod smitte med mikroorganismer  At forhindre personalet i at videregive smitte |
| **Ansvar** | * Det er ledelsens ansvar at sikre en skriftlig instruks og korrekt opdatering af denne * Det er personalets ansvar at følge skriftlig instruks. |
| **Personlige værnemidler** | Personlige værnemidler omfatter:   * Handsker * Engangsforklæde/overtrækskittel * Maske og øjenbeskyttelse   Værnemidler skal håndteres korrekt, særligt ved aftagning, for ikke at udgøre en smitterisiko i sig selv. |
| **Handsker** | Handsker anvendes for at beskytte hænderne mod forurening med blod, sekreter og ekskreter for derved at forebygge kontaktsmitte.    Handsker:   * Inden påbegyndelse af en arbejdsopgave, der kræver brug af handsker, skal den enkelte medarbejder sikre sig, at der vælges den rigtige størrelse handsker til opgaven, og at hænderne er rene * Tages af straks efter endt procedure og kasseres * Skiftes mellem procedurer – også hos den samme borger, og hvis de perforeres eller på anden måde beskadiges. * Engangshandsker må ikke genbruges eller desinficeres   Håndhygiejne udføres altid, når handskerne er taget af, også ved handske skift (jf. instruks for korrekt håndhygiejne). |
| **Brug af handsker** | Eksempler på situationer hvor der altid skal bruges handsker:   * Ved alle opgaver, hvor der er risiko for forurening af hænderne med blod, pus, sekret (fra sår, dræn, næse, mind, svælg, nedre luftveje, mavetarmsstem, genitalier, sæd) og ekskret (afføring og urin) * Ved vådt arbejde * Ved snavset arbejde * Ved arbejde med hudirriterende stoffer * Ved arbejde med allergifremkaldende stoffer * Ved alle former for injektioner og øjendrypning * Ved håndtering af urene tekstiler * Ved medicinhåndtering * Ved håndtering af affald |
| **Engangsforklæde/overtrækskittel** | Engangsforklæde anvendes for at beskytte sit tøj mod forurening i forbindelse med urene opgaver. Forurenet tøj udgør en smitterisiko.  Overtrækskittel anvendes i situationer, hvor forklæde ikke er tilstrækkelig.  Engangsforklæde eller overtrækskittel:   * Inden påbegyndelse af en arbejdsopgave, der kræver brug af forklæde eller overtrækskittel skal den enkelte medarbejder skønne, hvilken type beskyttelse der er behov for til den enkelte opgave * Tages af straks efter endt procedure og kasseres |
| **Brug af engangsforklæde/**  **overtrækskittel** | Eksempler på situationer hvor der altid skal bruges engangsforklæde:   * Ved sengebad * Ved nedre toilette * Ved tømning og rengøring af bækkener og kolber * Ved rengøring af toiletter * Ved håndtering af urene tekstiler * Hos borger med kraftig afføring/diarré   Eksempler på situationer, hvor der altid skal bruges overtrækskittel:   * I plejesituationer, hvor engangsforklæde ikke er nok * Ved maveinfektion med diarré og opkast * Ved luftvejsinfektioner som fx COVID-19 og influenza |
| **Ansigtsbeskyttelse**  **(maske/briller/visir)** | Maske og øjenbeskyttelse anvendes for at beskytte luftveje og øjenslimhinder mod stænk og sprøjt samt dråbesmitte ved plejeopgaver.  Valg af maske:   * I langt de fleste situationer er kirurgisk maske type II tilstrækkelig * I sjældne tilfælde anbefales at bruge FFP3-maske * Tages af straks efter endt procedure og kasseres   Briller eller visir   * Inden påbegyndelse af en arbejdsopgave, der kræver brug af øjenbeskyttelse skal den enkelte medarbejder skønne, hvilken type beskyttelse der er behov for til den enkelte opgave * Er der særlig behov for, at borger kan se og aflæse ansigtsmimik, vælges ansigtsdækkende visir, der til en vis grad også beskytter mund-/næseslimhinde. I situationer, hvor der er stor risiko for dråbesmitte, skal visir suppleres med maske. * Engangsvisir tages af straks efter endt procedure og kasseres * Flergangsvisir/briller skal kunne tåle rengøring og desinfektion og håndteres efter producentens anvisninger   Der bør være øjenskylleflasker på hvert bosted. |
| **Brug af ansigtsbeskyttelse** | Eksempler på situationer hvor der altid skal bruges ansigtsbeskyttelse   * Tandbørstning og mundstimulation * Sugning af borgere i mund, svælg og luftveje * Skylning af sår med risiko for stænk/sprøjt til ansigtet * Pleje af borgere med luftvejsinfektion * Pleje af borgere med maveinfektion med opkast |
| **Oversigt ift. infektionshygiejniske retningslinjer – hyppigst forekommende problemstillinger** | MRSA-enheden har lavet en oversigt ift. infektionshygiejniske retningslinjer i relation til de mest almindelige problemstillinger i primærsektor – se link:  <https://www.fagperson.auh.dk/siteassets/02-afdelinger/klinisk-mikrobiologi/regional-mrsa-enhed-rm/infektionshygiejniske-retningslinjer/hurtig-oversigt/hurtig-oversigt-over-infektionshygiejniske-forholdsregler_december-2022.pdf> |
| **Skærpet brug af værnemidler ved kendt smitte** |  |
| **På- og aftagning af værnemidler** | Nederst i instruksen illustreres, hvordan værnemidler tages på og af. |
| **Litteraturreferencer** | Statens Serum Institut, Nationale Infektionshygiejniske Retningslinjer – Generelle forholdsregler for sundhedssektoren, 1. udgave 2017, <https://hygiejne.ssi.dk/NIRgenerelle>  Statens Serum Institut, Nationale Infektionshygiejniske Retningslinjer –Supplerende forholdsregler ved infektioner og bærertilstand i sundhedssektoren, 5.1. udgave 2019, <https://hygiejne.ssi.dk/NIRsupplerende> |
| **Udarbejdet den:**  **Udarbejdet af:**  **Sidst revideret:**  **Revideres inden:**  **Godkendt af:** | April 2019  Nynne Toftgaard tværgående hygiejnesygeplejerske, Grete Ølgaard Sygeplejerske, Anne Skov kvalitetssygeplejerske og Ghita Steenholt, Cand. Cur.  April 2023  Revideres efter behov og senest april 2025.  Centerledergruppen og socialchefen |

**Fra NIR** (Nationale Infektionshygiejniske Retningslinjer) **supplerende:**



